

Opština Aleksinac i Aleksinačka gimnazija

sa partnerima

organizuju

7. Međunarodnu konferenciju o nastavi fizike u srednjim školama

Aleksinac, 15-17. mart 2019. godine

Program Konferencije obuhvata:

* Predavanja po pozivu iz metodike nastave fizike
* Predavanja po pozivu iz raznih oblasti fizike i astronomije
* Usmene i poster prezentacije stručnih radova
* Prezentacije srednjoškolskih i univerzitetskih udžbenika
* Okrugli sto o problemima srednjoškolske nastave fizike
* Radionice
* Izložbu učila
* Prezentacije odabranih učeničkih eksperimentalnih radova.
* Prezentaciju najboljeg projekta iz izbornog programa *Primenjene nauke* (učenici iz gimnazija u Srbiji).

Prijava za učešće na konferenciji, uputstvo za pisanje radova, konkursi, obrazac prijave za eksperimentalni rad i projekat učenika, mogu se preuzeti sa sajta konferencija (http://konferencija.alexgim.rs/).

Pozivaju se svi zainteresovani za držanje predavanja i radionica da prijave za učešće I apstrakte pošalju do 30.12.2018. na mejl adresu konferencije ([konferencija.aleksinac@gmail.com](mailto:konferencija.aleksinac@gmail.com)).

Informacija o prihvaćenim apstraktima biće objavljena na web strani Konferencije najkasnije do 10.01.2019. godine. Radove napisane prema uputstvu treba dostaviti do 5.2.2019. godine.

Nakon recenzije, radovi će biti objavljeni u Zborniku radova koji će biti štampan pre početka Konferencije.

Prijavu učeničkih radova treba dostaviti do 05.02.2019. Prezentacija izabranih učeničkih radova I najboljeg projekta biće organizovana u okviru programa konferencije a najbolji radovi i projekat će biti nagrađeni. Učenici koji budu pozvani da prezentuju svoje oglede I projekte biće smešteni u objektu Caritas i oslobođeni su plaćanja kotizacije.

Prijave nastavnika za učešće na Konferenciji poslati do 15.02.2019. godine. Kotizacija se uplaćuje na račun Aleksinačke gimnazije broj: 840-1799666-53, poziv na broj: 2019-n1 i pokriva konferencijski materijal, zbornik, osveženje, svečanu večeru i sertifikat o učešću. Uplatu možete izvršiti počev od 03.01.2019.godine.

Organizator snosi troškove smeštaja, ishrane (na bazi polupansiona u hotelu Bosphorus\*\*\*\* Aleksinac) i kotizacije učesnika po pozivu. Kotizacija iznosi 3 000 dinara. Učesnicima iz Niša nije obezbeđen smeštaj. Članovi DFN I Podružnice DFS Nišavskog okruga ne plaćaju kotizaciju već samo svečanu večeru ukoliko su zainteresovani (1 500 dinara).

Telefoni organizatora su:

**+381 18 804 224, +381 603010218 (Danijela Veljković), za organizaciona pitanja,**

**+381 64 2027793 (Slavoljub Radulović), za organizaciona pitanja i stručna pitanja.**

**+381 63 1045166 (Ljubiša Nešić), za stručna pitanja.**

E–mail: [konferencija.aleksinac@gmail.com](mailto:konferencija.aleksinac@gmail.com) Website: <http://konferencija.alexgim.rs/>

|  |  |  |
| --- | --- | --- |
|  |  | Predsednik Organizacionog odbora  Nenad Stanković  predsednik opštine Aleksinac |